सड़क हादसे में युवक घायल, दो पहिया वाहन ले गए चोर
करनाल | पुरानीसब्जी मंडी के समीप हुए सड़क हादसे में एक लड़का घायल हो गया। उसे कुछ लोगों ने करनाल के सरकारी अस्पताल में भर्ती कराया है। हादसे के वक्त जिस वाहन एक्सिस सुजुकी दो पहिया वाहन पर युवक सवार था, उसे चोरों ने चोरी कर लिया। पुलिस ने अज्ञात के खिलाफ मामला दर्ज कर जांच शुरू कर दी है। दयाल सिंह काॅलोनी निवासी एक महिला ने शिकायत देते हुए बताया कि उसकी ननद का लड़का किसी काम से गैस एजेंसी जा रहा था। जब वह पुरानी सब्जी मंडी के पास पहुंचा तो उसे किसी ने टक्कर मार दी। इससे वह घायल हो गया। वहीं से उसका वाहन भी चोरी हो गया। पुलिस का कहना है कि अज्ञात व्यक्ति के खिलाफ वाहन चोरी करने का मामला दर्ज कर लिया गया है। मामले की जांच की जा रही है।
hin_Deva hin_Deva